joelniklaus/EU_Wikipedias huggingface dataset:
Pitkälahti-Petosen asukasyhdistys

Pitkälahti-Petosen asukasyhdistys ry on vuonna 1988 perustettu kuopiolainen Petosen kaupunginosassa toimiva asukasyhdistys.

Yhdistyksen sääntöjen mukaisena tarkoituksena on aktivoida kotipaikkansa asukkaita toimimaan viihtyisän asumisen, monipuolisten palvelujen sekä terveellisen ympäristön puolesta ja edistää alueellista asukastoimintaa. Tarkoituksensa toteuttamiseksi yhdistys järjestää kerhotoimintaa ja asukastapahtumia, jotka edistävät erilaista harrastustoimintaa ja alueen viihtyvyyttä. Yhteistyötä muiden järjestöjen ja toimijoiden kanssa kehitetään edelleen aktiivisesti Petosen alueella asukkaiden hyvinvoinnin ja yhteisöllisyyden edistämiseksi.

Yhdistys on vuodesta 1989 lähtien julkaissut alueella omaa sanomalehteä, Petosen Lehteä. Petosen Lehti kertoo Pitkälahti-Petosen asukasyhdistys ry:n oman toiminnan lisäksi ilmestymisalueensa yrityksistä, ihmisistä ja tapahtumista. Lehti ilmestyy nykyisellään vuosittain 4-8 kertaa ilmaisena kotitalousjakeluna. Lehden jakeluun kuuluu yhteensä yli 12 000 kotitaloutta Petosen, Jynkän ja Saaristokaupungin alueilla.  Erikoisnumerot jaetaan lisäksi myös Etelä-Kuopion haja-asutusalueille sekä Leväselle.

Petosen Lehden lisäksi yhdistyksen varainhankintatoimintaa on myös Pinarin Lounaskahvila, joka toimii Petosen vapaa-aikatiloissa Pinarilla. Lounaskahvila palvelee paitsi vapaa-aikatilojen toimijoita, myös kaikkia alueen asukkaita.

Asukasyhdistyksen toiminnasta on vuonna 2019 julkaistu 30-vuotishistoriikki "Meidän Petonen - 30 vuotta asukastoimintaa", jonka on kirjoittanut FM Jukka Kytöjoki. Kirja käsittelee kattavasti myös Petosen alueen historiaa aina sen synnystä julkaisuhetkiin saakka.

Lähteet

Aiheesta muualla 
 Asukasyhdistyksen kotisivut www.ppay.fi

Suomalaiset järjestöt
Viipuri (täsmennyssivu)

Viipuri voi tarkoittaa seuraavia asioita:

 Viipuri, Venäjällä sijaitseva entinen suomalaiskaupunki
 Viipuri eli Viipurinkartano, kylä Perniössä, Salon kaupungissa 
 2258 Viipuri, Viipurin kaupungin mukaan nimetty asteroidi
 Viipuri, Suomen merivoimien saattaja-alus
 Viipuri, vuosina 1893–1918 ilmestynyt sanomalehti

 Viipuri, sukunimenä:
 Väinö Viipuri (1903–1978), suomalainen kansakoulunopettaja ja kirjailija

Katso myös 
 Viipuri-kortti
 Viipurin lääni
 Viipurin maalaiskunta
 Viipurin piiri (Leningradin alue)
 Viipurin piiri (Pietari)
 Viipurinlahti
 viipurinrinkeli
Cecilie Fiskerstrand

Cecilie Hauståker Fiskerstrand (s. 20. maaliskuuta 1996) on norjalainen jalkapallomaalivahti. Hän on pelannut Norjan maajoukkueessa toukokuun 2022 loppuun mennessä 44 maaottelua. Ensimmäisen naisten maaottelunsa hän pelasi tammikuussa 2014. Hän kuului Norjan joukkueeseen MM-kilpailuissa 2015, EM-kilpailuissa 2017 ja MM-kilpailuissa 2019 mutta ei pelannut lopputurnauksissa lainkaan. Toukokuussa 2022 tapahtuneen loukkantumisen vuoksi hän ei päässyt vuoden 2022 EM-kilpailuihin, joita ennen hän oli maajoukkueen ykkösmaalivahti.

Fiskerstrand siirtyi tammikuussa 2020 kotimaastaan Englannin pääsarjaseura Brighton & Hove Albioniin, jossa hän pelasi 1,5 kautta. Kesällä 2021 hän palasi Lillestrømin joukkueeseen.

Lähteet 

Norjalaiset jalkapallomaalivahdit
Vuonna 1996 syntyneet
Elävät henkilöt
Curse of the Crystal Coconut

Curse of the Crystal Coconut on skotlantilaisen power metal -yhtye Alestormin kuudes studioalbumi. Albumi julkaistiin 29. toukokuuta 2020 Napalm Recordsin kautta.

Kappaleet

Arvostelut 
 Imperiumi: 6-/10
 Kaaoszine: 9+/10

Lähteet 

Vuoden 2020 albumit
Alestormin albumit
Kirjallisuusvuosi 1761

Kirjallisuusvuosi 1761 käsittelee vuoden 1761 tärkeitä kirjallisuuden tapahtumia, uutisia ja julkistuksia.

Tapahtumia 
  Turun tuomiokirkon kanttori Johan Lindell julkaisi Suomen keskiaikaisista Piae Cantiones -lauluista 17 muunnelmaa kahdessa kokoelmassa (vuosina 1761 ja 1776).

Julkaisuja 
 Gustaf Philip Creutz – Atis och Camilla : skalldedigt i fem sånger (runokokoelma)
 Carlo Gozzi – L'amore delle tre melarance (näytelmä)
 Jean-Jacques Rousseau – Extrait du projet de paix perpétuelle de M. l'abbé de Saint-Pierre (suom. kokoelmassa Kirjoituksia sodasta ja rauhasta, 2010)
 Jean-Jacques Rousseau – Julie, ou La nouvelle Héloïse (kirjeromaani)
 Laurence Sterne – The Life and Opinions of Tristram Shandy, Gentleman, osat III ja IV (suom. Tristram Shandy – elämä ja mielipiteet, 1998)

Palkintoja

Lähteet 

1761
1761
Mandariiniruusu

Mandariiniruusu (Rosa moyesii) on Kiinassa luonnonvaraisena kasvava ruusulaji, jota on 1910-luvulta lähtien käytetty myös koristepensaana. Englannin kielessä mandariiniruususta käytetään tieteellisen nimensä lisäksi nimeä Mandarinrose. Mandariini oli keisarillisen Kiinan virkamiehen arvonimi. Ruusu on saanut tieteellisen nimensä englantilaisen lähetyssaarnaajan E. J. Moyesin mukaan.

Mandariiniruusun löytöhistoria 
Mandariiniruusun löysi englantilainen luonnontieteilijä ja tutkimusmatkailija A. E. Pratt vuonna 1893 Kiinan Sichuanin (Setšuanin) maakunnasta Kangdingin kaupungin alueelta. Tunnettu brittiläinen kasvien keräilijä ja tutkija E. H. Wilson löysi sen samalta alueelta vuonna 1903 ja julkisti ruusun lähettämällä vuonna 1911 sen siemeniä Harvardin yliopiston Arnoldin arboretumiin. E. H. Wilson oli Kiinan matkallaan lähetyssaarnaaja E. J. Moyesin vieraana, mistä kiitoksena Wilson nimesi ruusun E. J. Moyesin mukaan. Kukkiva mandariiniruusu oli ensi kerran esillä brittiläisessä Veitchin ruusutarhassa kesäkuussa 1908, minkä jälkeen siitä tuli suosittu ruusu koristepensaana.

Ulkonäkö ja koko 
Mandariiniruusu kasvaa luonnonvaraisena noin 1,8-3 metriä korkeaksi ja lähes yhtä leveäksi, suurikokoiseksi pensaaksi. Versot ovat tukevat ja pystyt ja niissä on kauttaaltaan neulamaisia piikkejä. Kukkivissa versoissa piikkejä on vähemmän. Lehdet ovat väriltään tummanvihreät, lehdyköitä on 7-13, muodoltaan soikeita, sahalaitaisia. Alta lehdet ovat vaaleanvihreät. Mandariiniruusu kukkii varhain alkukesästä. Kukkien väri vaihtelee kirkkaan punaisesta tumman viininpunaiseen. Kukat ovat halkaisijaltaan 5-6 cm ja niissä on viisi terälehteä. Heteet ovat punertavankeltaiset tai -ruskeat. Kukat ovat yksittäin tai muutaman kukan ryppäissä. Kukinta on runsas. Kukan tuoksu on heikko, villiruusun tuoksu. Loppukesällä muodostuvat kiulukat ovat väriltään oransseja, mutta muuttuvat syksyä kohti punaisiksi.

Levinneisyys 
Mandariiniruusun levinneisyysalue ulottuu Kiinassa lännen Tiibetistä, idän Hebein ja Shandongin maakuntiin ja pohjoisessa Qinghain ja Gansun maakunnista etelän Yunnanin ja Guizhoun maakuntiin. Sen päälevinneisyysalue on Sichuanin ja Yunnanin maakunnissa, jotka sijaitsevat 2 700-3 800 metriä merenpinnan yläpuolella. Ruusun kasvuympäristönä ovat laaksot ja vuorten rinteet.

Käyttö ruusujen jalostuksessa 
Mandariiniruusun risteymät ja geneettiset muunnokset muodostavat tarhamandariiniruusujen eli Rosa Moyesii-ryhmän. Tunnetuimpia tarhamandariiniruusuja ovat Rosa 'Geranium', Rosa 'Eddie's Jewel', Rosa 'Highdownensis' ja suomalaisen puutarha-arkkitehti Bengt Schalinin mukaan nimetty Rosa 'Bengt M. Schalin'.

Käyttö koristepensaana 
Mandariiniruusua käytetään koristepensaana yksittäin, aidanteena tai köynnösruusun tapaan. Se on sopiva kasvamaan esimerkiksi metsäalueella. Puutarhassa hyvissä kasvuolosuhteissa mandariiniruusu kasvaa jopa 4 metrin korkuiseksi. Se viihtyy parhaiten aurinkoisessa tai puolivarjoisessa paikassa, tuoreessa ja vettä läpäisevässä maaperässä. Suomessa mandariiniruusu on koristepensaana harvinainen. Sen risteymistä Rosa 'Geranium' on Suomessa myynnissä.

Kuvia mandariiniruususta

Lähteet 

Ruusulajit
Avon Tyres

Avon Tyres on englantilainen rengasvalmistaja, joka teki renkaita F1-sarjaan 1950- ja 1980-luvulla. Cooper Tire & Rubber Company osti 1997 Avon Rubber PLC:n rengastuotannon säilyttäen merkin ja 2005 Cooper-Avon Tyres Ltd jätti nimestään Avon-osan pois muuttaen nimensä Cooper Tire & Rubber Company Europe Ltd:ksi. 2021 Goodyear osti Cooperin.

Lähteet 

Rengasvalmistajat
Nummen vanha paloasema

Nummen vanha paloasema on entinen niukkaa uusklassismia edustava paloasema Nummella, Oinolan kylässä, Uudellamaalla. Rakennuksen vanhimmat osat ovat 1930-luvulta ja nykyisen ulkomuodon se on saanut vuonna 1951. Nummen vanha paloasema kuuluu tärkeänä osana Nummen valtakunnallisesti merkittävään kulttuurimaisemaan.

Nykyisin Nummen vanhan paloaseman tiloissa toimii Paloaseman Panimo -olutpanimo. Nummen uusi paloasema ja VPK sijaitsevat Saukkolassa.

Lähteet 

Nummen rakennukset ja rakennelmat (Lohja)
Suomen paloasemat
1930-luku
Ville Ottavainen

Ville Hermanni Ottavainen (s. 12. elokuuta 2002 Oulu) on suomalainen jääkiekkopuolustaja, joka edustaa SM-liigajoukkue JYPiä. Hän laukoo oikealta.

Ura

Seuraura 
Ottavainen on Oulun Kärppien kasvatti. Kaudella 2017–2018 hän sijoittui tehoilla 12+20=32 koko C-nuorten SM-karsintojen puolustajien pistepörssissä toiseksi edellään vain TPS:n Eemil Viro. Ottavainen valittiin kauden päätteeksi C-nuorten SM-sarjan toiseen tähdistökentälliseen. Kaudella 2018–2019 hän sijoittui tehoilla 9+25=34 koko B-nuorten SM-sarjan puolustajien pistepörssissä toiseksi edellään vain Tapparan Leevi Sorvali. Ottavainen voitti kauden päätteeksi B-nuorten SM-hopeaa ja hänet valittiin sarjan ensimmäiseen tähdistökentälliseen.

OHL-joukkue Kitchener Rangers varasi Ottavaisen 35. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Ottavainen teki siellä 53 runkosarjaottelussa tehot 4+11=15.

Huhtikuussa 2020 Ottavainen teki vuoden mittaisen SM-liigasopimuksen Kärppien kanssa. Hän ei kuitenkaan pelannut seurassa otteluakaan, vaan Ottavainen siirtyi marraskuussa JYPin U20-joukkueeseen. Helmikuussa 2021 hän debytoi miesten peleissä pelattuaan kaksi ottelua lainalla Mestis-joukkue KeuPa HT:ssä. Tämän jälkeen Ottavainen teki JYPissä SM-liigadebyyttinsä 20. helmikuuta 2021 Helsingin IFK:ta vastaan. Hänet merkittiin JYPin kakkospuolustajapariin Mikko Kaltevan viereen. Ottavainen sai ottelussa jääaikaa 17.08 minuuttia ja hän keräsi teholukeman +1. Ensimmäisen SM-liigamaalinsa Ottavainen teki 30. maaliskuuta 2021 siirretyn rangaistuksen aikana vieraissa Rauman Lukkoa vastaan. Kaikkiaan hän pelasi SM-liigassa tulokaskautensa aikana 22 runkosarjaottelua tehopistein 1+2=3.

Maaliskuussa 2021 Ottavainen teki JYPin kanssa kolmivuotisen SM-liigasopimuksen. Hänen ensimmäinen sopimuskautensa sisälsi option OHL:ään palaamisesta.

NHL:n laajennusseura Seattle Kraken varasi Ottavaisen neljännellä kierroksella 99. pelaajana kesän 2021 varaustilaisuudessa. Ensimmäisellä täysimittaisella SM-liigakaudellaan 2021–2022 Ottavainen pelasi JYPissä 44 runkosarjaottelua tehopistein 6+8=14. Hän oli joukkueen eniten maaleja tehnyt puolustaja Anttoni Hongan kanssa.

Maajoukkueura 
Ottavainen pelasi alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Elokuussa 2022 pelattavan uuden turnauksen lopullisesta MM-joukkueesta hän putosi viimeisten joukossa. Yhteensä Ottavainen on pelannut 18 nuorten ja viisi poikien maaottelua.

Muuta 
Ottavaisen isä Risto pelasi omalla urallaan hyökkääjänä alemmilla sarjatasoilla.

Tilastot

Lähteet

Viitteet 

Suomalaiset jääkiekkoilijat
JYPin pelaajat
Seattle Krakenin varaamat pelaajat
Vuonna 2002 syntyneet
Elävät henkilöt
Oinaslammi (Jämsä)

Oinaslammi on Jämsän keskustaajaman pohjoisosassa sijaitseva vajaan viiden hehtaarin laajuinen järvi. Sen länsipuolella on Kankarisveden Rekolanselkä. Etäisyys Jämsänkosken liikekeskustasta on kaksi kilometriä pohjoiseen ja Tampereelta 88 kilometriä koilliseen.

Maantiede 
Oinaslammi sijaitsee omakotialueiden läheisyydessä, mutta sen rantoja ei ole rakennettu. Järven luoteiskulmasta lähtee noin puolen kilometrin mittainen Korento-oja Kankarisveden Rekolanselkään. Oinaslammen pinta on kolmisen metriä Kankarisvettä ylempänä. Oinaslammen ja Rekolanselän välistä kulkee seututie 604.

Oinaslammi kuuluu Kankarisveden-Pirttijärven alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue.

Lähteet 

Jämsän järvet
Jämsänjoen alue
Yleisurheilu kesäuniversiadeissa 2013

Vuoden 2013 kesäuniversiadeissa Venäjän Tatarstanin pääkaupungissa Kazanissa yleisurheilussa järjestettiin 46 kilpailutapahtumaa, miehille 23 ja naisille 23. Yleisurheilutapahtumat järjestettiin Kazanin keskusstadion -areenalla 7.–12. heinäkuuta 2013. Osanottajia rajoitti samaan aikaan käydyt maanosakohtaiset mestaruuskilpailut ja Tampereella järjestetyt alle 23-vuotiaiden Euroopan-mestaruuskilpailut.

Mitalistit

Miehet

Naiset

Mitalitaulukko

Lähteet

2013
Vuoden 2013 yleisurheilu
Suurpellon kirjasto

Suurpellon kirjasto (aiempi Opinmäen kirjasto) on Espoon Henttaan kaupunginosassa, Opinmäen koulukeskuksessa toimiva yleinen kirjasto. Se on yksi Espoon kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.

Opinmäen koulukeskuksessa toimii kirjaston ohella muun muassa päiväkoti, Espoon kansainvälinen koulu (), Olarin koulun alaluokat (luokka-asteet 1-3), alueellinen liikuntahalli sekä Espoon työväenopiston ja nuorisotoimen tiloja.

Lähteet

Aiheesta muualla 
 Sijainti kartalla (Espoon karttapalvelussa) (espoo.fi)

Henttaa
Espoon kaupunginkirjasto
Espoon rakennukset ja rakennelmat
Uusi Jerusalem (yhteisö)

Uusi Jerusalem oli August Nordenskiöldin vuonna 1792 perustama ihanneyhteisö Sierra Leonessa. Kyseessä oli ensimmäinen suomalaisen perustama ihanneyhteisö. Luonteeltaan se oli uskonnollinen. Yhtenä tavoitteena oli myös perustaa vapautuneille orjille oma vapaavaltio sekä rahan vallasta vapaa oleva yhteiskunta.

Nordenskiöldin kerrotaan olevan sairas jo ennen Sierra Leoniin lähtöä. Hän matkasi kullan ja timanttien perässä rannikolta sisämaahan rahoittaakseen utopiansa. Tarinat rikkauksista olivat kuitenkin liioiteltuja. Lisäksi Nordenskiöld joutui vaikeuksiin orjavastaisten aatteidensa takia, koska ne olivat uhka paikallisille orjakauppialle ja heimoille. Nordenskiöld palasi sittemmin rannikolle. Utopia ei kovasta yrityksestä lähtenyt nousuun ja Nordenskiöld kuoli varsin pian tämän jälkeen Sierra Leonessa.

Lähteet 

Suomalaisen siirtolaisuuden historia
Ulkosuomalaiset yhteisöt
Utopiat
Tohtori Getto

Tohtori Getto (s. 1996 )  on Jyväskylästä kotoisin oleva rap-artisti. Tohtori oli mukana 2017 lopettaneessa Korstoraatio rap-ryhmässä. Korsoraation hajottua vuonna 2017, Tohtori jatkoi musiikin tekemistä soolouralla. Vuonna 2019 Tohtori julkaisi EP-levyn "GG Allin/Tohtori Getto" ja teki musiikkia mm. Gettomasan, Lauri Haavin,  Joosu J ja Lytän kanssa. 4. joulukuuta 2020 hän julkaisi yhdessä Lytän kanssa täyspituisen albumin Lyttä & Tohtori Getto!!.

Yksityiselämä 
Tohtori Getto on JKL Funk Days -kollektiivista tunnetuksi tulleen hip hop -artisti Krison pikkuveli.

Diskografia 
 Koiramies / Joutsenmerkkijäbä (2021)
 
  (Korstoraatio)

Lähteet

Aiheesta muualla 
 Youtube: TUFF! Haastattelussa Korstoraatio .
 

Hip hop -artistit
Mankki (täsmennyssivu)

Mankki voi tarkoittaa muun muassa:

 Mankin seisake
 Mankby, keskiaikainen kylätontti Espoossa
 Mankki, kylä Joutsassa

Sukunimi 
 Elias Mankki (1821–1903), suomalainen maanviljelijä ja valtiopäivämies
 Elina Mankki (s. 2002), suomalainen jalkapalloilija
 Heini Mankki-Simpura (1922–2004), suomalainen päätoimittaja
 Leena Mankki (s. 2000), suomalainen jalkapalloilija.

Sukunimet
Jäähyväiset aseille (kappale)

Jäähyväiset aseille on punkyhtye Kollaa kestään sodanvastainen musiikkikappale, joka ilmestyi 'Jäähyväiset aseille' -nimisellä albumilla vuonna 1979.

Kappaleen sävelsi Kai Kivi ja sanoitti Jyrki Siukonen.

Liisa Tavi levytti Jäähyväiset aseille omana folkmusiikki-tyyppisenä versionaan vuonna 1981.

Lähteet

Aiheesta muualla
 Liisa Tavi laulaa ihmisyyden puolesta

Sodanvastaiset laulut
Suomalaiset punkkappaleet
Kollaa kestään kappaleet
Janina Hettich

Janina Hettich (s. 16. kesäkuuta 1996) on saksalainen ampumahiihtäjä.

Lähteet

Vuonna 1996 syntyneet
Saksalaiset ampumahiihtäjät
Elävät henkilöt
Vladimir Vanek

Vladimir Vanek oli elokuvatuottaja ja Lontoossa toisen maailmansodan aikana toimineen Tshekkoslovakian pakolaishallituksen edustaja Ruotsissa. Hän auttoi liittoutuneita harjoittamalla vakoilutoimintaa oman ryhmänsä avulla ja oli erityisen hyvin perillä Suomen asioista. Hänen toimintansa Ruotsissa paljastui keväällä 1942 ja hänet tuomittiin vankeuteen.

Lähteet 

Tšekkoslovakialaiset henkilöt
Vakoojat
Väinö Liikonen

Vilho Väinö Oskari Liikonen (s. 19. heinäkuuta 2001 Kouvola) on suomalainen jääkiekkopuolustaja, joka edustaa Mestis-joukkue Imatran Ketterää.

Ura 
Liikonen aloitti luistelukoulun Inkeroisissa omien sanojensa mukaan 4-5-vuotiaana. Hänen ensimmäinen joukkueensa oli Anjalankosken Kiekko ja Liikonen pelasi myös AaKoon ja Haminan Kiekkoympyrät -80:n yhdistelmäjoukkueessa, kunnes hän siirtyi 13-vuotiaana KooKoon junioreihin. Kaudella 2017–2018 Liikonen oli seuran B-nuorten tehokkain puolustaja tehoilla 9+14=23.

Toukokuussa 2019 Liikonen teki KooKoon SM-liigajoukkueen kanssa kaksivuotisen juniorisopimuksen. Harjoituskaudella 2019–2020 hän pelasi kaksi ottelua Pitsiturnauksessa, mutta Liikonen vietti sarjakautensa kuitenkin kokonaan seuran A-nuorissa, joiden varakapteeniksi hän nousi. Liikonen voitti joukkueen sisäisen tehotilaston lukemalla +12. Kaudella 2020–2021 hän sai tililleen ensimmäisen SM-liigaottelunsa 23. helmikuuta 2021 Helsingin IFK:ta vastaan. Liikoselle vapautui paikka KooKoon kokoonpanosta, kun Peetro Seppälä oli sivussa. Hänet merkittiin joukkueen kolmospuolustajapariin Juho Rautasen viereen, mutta Liikonen jäi lopulta kuitenkin ilman peliaikaa. Hän sai ensimmäiset jääaikansa SM-liigassa seuraavassa ottelussa 26. helmikuuta 2021 vieraissa Pelicansia vastaan. Liikonen merkittiin taas KooKoon kolmospuolustajapariin Juho Rautasen viereen. Hän sai ottelussa jääaikaa 16.53 minuuttia. Liikonen sai kauden aikana tililleen viisi runkosarjaottelua ilman tehopisteitä. Hän sai kuitenkin niisä vain kahdessa peliaikaa.

Kaudeksi 2021–2022 Liikonen siirtyi vuoden mittaisella sopimuksella Mestis-joukkue Kajaanin Hokkiin. Hän pelasi tulokaskautensa aikana 42 runkosarjaottelua tehopistein 2+7=9 ja seitsemän playoff-ottelua tehden yhden maalin. Kaudeksi 2022–2023 Liikonen siirtyi jatkamaan Mestis-pelejään 1+1-vuotisella sopimuksella Imatran Ketterään.

Pelityyli 
KooKoon urheilutoimenjohtaja Jarno Kultasen mukaan Liikonen on vahva ja kovaa pelaava puolustaja, joka pärjää fyysisesti jo miesten peleissä. Kultasen mukaan hänen kehityskohteensa ovat liikkeessä ja luistelussa.

Muuta 
Liikonen valmistui ylioppilaaksi Kouvolan yhteislyseosta keväällä 2020.

Tilastot

Lähteet

Viitteet 

Suomalaiset jääkiekkoilijat
Imatran Ketterän pelaajat
Vuonna 2001 syntyneet
Elävät henkilöt
Maxus

SAIC Maxus Automotive Co., Ltd. (kauppanimeltään Maxus ja joskus tunnettu pinyin-käännöksellä kiinalaisnimeltään, Datong (大通)) on kiinalainen ajoneuvovalmistaja. Rotator Oy aloittaa Maxus täyssähköisten pakettiautojen myynnin Suomessa 2021.

Lähteet

Aiheesta muualla

 Maxusin suomenkieliset kotisivut

Automerkit
Cipolletti

Cipolletti on Argentiinassa Río Negron maakunnassa Río Neuquén -joen varrella sijaitseva kaupunki. Se on perustettu 1903 ja nimetty seudulle keinokastelujärjestelmiä suunnitelleen italialaisen insinöörin César Cipollettin mukaan. Vuonna 2010 kaupungissa oli 87 343 asukasta.

Lähteet

Aiheesta muualla 

Argentiinan kaupungit
Vasa-jäynä

Vasa-jäynä on vuonna 1961 toteutettu kaikkien aikojen kuuluisimmaksi teekkareiden jäynäksi tituleerattu tempaus. Jäynä liittyy Vasa-laivan hylyn nostoon.

Jäynän toteuttajat olivat Harri Leppänen ja Krister Ahlström sekä tempauksen ideoijat Martti Tuomola ja Matti Kaje.

Tapahtumien kulku
Keväällä 1961 joukko Otaniemen teekkareita kuuli uutisesta, jonka mukaan ruotsalaiset tiedemiehet aikoivat nostaa pintaan pari sataa vuotta sitten Tukholman edustalle uponneen Vasa-laivan hylyn. Opiskelijat olivat muutenkin matkalla Göteborgiin opiskelijoiden kevätjuhlaan, joten he päättivät tehdä matkalla jäynän. Teekkarit veivät ostamansa kestävyysjuoksija Paavo Nurmen patsaan pronssisen pienoismallin Tukholmaan laivan uppoamispaikalle. Illan tullen ryhmä sukelsi patsas mukanaan hylyn kannelle ja jätti pronssipatsaan sinne. Opiskelijat olivat varustautuneet märkäpuvulla, mutta itse sukellus tapahtui ilman sukellusvälineitä.

Kun hylky nostettiin veden pinnalle, ruotsalaisasiantuntijat hämmentyivät patsaan löytymisestä. Patsaan henkilöllisyyden paljastuttua tutkijaryhmää ihmetytti, miten pienoisveistos oli kulkeutunut historialliseen alukseen. Teekkarit päättivät pitää Tukholmassa tiedotustilaisuuden, jossa he paljastivat löydön olleen heidän jäynänsä osana. Tapahtuman käänteet toi julki ensimmäisenä Svenska Dagbladet.

Jäynää toteuttamassa ollut Harri Leppänen on myöhemmin kuvaillut uskovansa täydellisen ajoituksen olleen sen onnistumisen takana.

Merkitys 
Vasa-jäynä on suomalaisessa mediassa poikkeuksellisen laajalti käsitelty tapaus. Sitä on kutsuttu jäynän maailmanennätykseksi, kaikkien aikojen jäynäksi kuningasjäynäksi, ja historialliseksi jäynäksi.

Lähteet

Kepposet
Tukholman historia
Teekkarikulttuuri
1961
Jezero

Jezero on kraatteri Marsissa. Jezero oli Nasan avaruusmönkijä Perseverancen laskeutumispaikka. Kraatterin halkaisija on 45 kilometriä.

Vuoden 2018 marraskuussa julkistettiin, että Perseverancen laskeutumispaikka tulee olemaan Jezero. Perseverance laskeutui kraatterille 18. helmikuuta 2021.

Marsin kraatterit
Mattinen

Mattinen on sukunimi, joka on muun muassa seuraavilla henkilöillä:

Aarre M. Mattinen (1921–2011), yrittäjä ja yritysjohtaja, teollisuusneuvos
Jorma Mattinen (s. 1955), kemian professori ja Åbo Akademin rehtori 2005–2014
Juho Mattinen (1894–1968), yrittäjä, toimitusjohtaja ja teollisuusneuvos
Reijo Mattinen (s. 1963), suunnistaja
Seppo Mattinen (1930–2022), suomalais-tanskalainen taidemaalari ja -graafikko
Ville Mattinen (1884–1975), yrittäjä, toimitusjohtaja ja kauppaneuvos.
Kohtalokas laukaisin

Kohtalokas laukaisin () on vuonna 2021 ensi-iltansa saanut brasilialainen mysteeridokumentti, pääosassa Caio Sael. Se oli ensimmäinen teos, jossa Caio on sekä tuottajana, käsikirjoittajana että säveltäjänä.

Lähteet 

Brasilialaiset elokuvat
Luettelo Tampereen Ratikan taideteoksista

Luettelo Tampereen Ratikan taideteoksista sisältää Tampereen raitiotiehen liittyviä julkisia taidekohteita.

Katso myös 
 Luettelo Tampereen julkisista taideteoksista ja muistomerkeistä

Lähteet 

Luettelot Suomen julkisista taideteoksista ja muistomerkeistä
Heinäjärvi

Heinäjärvi voi tarkoittaa seuraavia:

 Heinäjärvi, entinen kylä Kiestingissä Venäjän Karjalassa

 Heinäjärvi, järvi Jämsän Heräkulmalla
 Heinäjärvi, järvi Jämsän Paljakassa
 Heinäjärvi, järvi Jämsän Sammallahdella
 Heinäjärvi, järvi Jämsän Turkinkylässä
 Heinäjärvi, järvi Kannonkoskella Lakomäen lähellä
 Heinäjärvi, järvi Kannonkoskella Mannilankylän lähellä
 Heinäjärvi, järvi Konnevedellä
 Heinäjärvi, järvi Pälkäneellä
 Heinäjärvi, järvi Saarijärvellä Rantakylän lähellä
 Alimmainen Heinäjärvi, järvi Asikkalassa
 Ylimmäinen Heinäjärvi, järvi Asikkalassa
 Iso Heinäjärvi, järvi Jyväskylän Markkulanmäellä
 Iso Heinäjärvi, järvi Jämsän Ylä-Partalassa
 Iso Heinäjärvi, järvi Kiteellä
 Iso Heinäjärvi, järvi Orivedellä
 Iso Heinäjärvi, järvi Soinissa
 Pieni Heinäjärvi, järvi Jyväskylän Markkulanmäellä
 Pieni Heinäjärvi, järvi Soinissa
 Vähä Heinäjärvi, järvi Orivedellä.

Katso myös 
 Heinijärvi
Beornred

Beornred oli lyhyen aikaa Mercian kuningas vuonna 757. Beornred nousi valtaistuimelle murhattuaan edeltäjänsä Ethelbaldin. Anglosaksien kronikan mukaan Offa syrjäytti Beornredin vain vajaan vuoden sisällä tämän valtaannoususta.

Lähteet

Englannin anglosaksikuninkaat
Ratinen

Ratinen on muun muassa seuraavien suomalaisten henkilöiden sukunimi:

 Arttu Ratinen (s. 1974), näyttelijä
 Samuli Ratinen (s. 1998), jääkiekkoilija
 Semen Ratinen (1825–1905), maanviljelijä ja valtiopäivämies
 Wasilei Ratinen (1819–1899), kauppias ja valtiopäivämies.
Elias Rotberg

Elias Rotberg  (1819 – 1890 Leppävirta) oli suomalainen maanviljelijä ja valtiopäivämies. 

Rotberg oli talollinen Leppäviralta, joka oli talonpoikaissäädyssä Leppävirran tuomiokunnan edustaja valtiopäivillä 1872. Hän oli valtiopäivillä kunnallisvaliokunnan varajäsen.

Lähteet 

Suomalaiset maanviljelijät
Suomen suuriruhtinaskunnan talonpoikaissäädyn valtiopäivämiehet
Vuonna 1819 syntyneet
Vuonna 1890 kuolleet
Yläinen Liesjärvi

Yläinen Liesjärvi on Jämsän kaakkoisosassa sijaitseva 21 hehtaarin laajuinen järvi. Etäisyys Jämsän keskustasta on kahdeksan kilometriä itään ja Tampereelta 92 kilometriä itäkoilliseen.

Maantiede 
Yläisen Liesjärven pituus lännestä itään on 900 metriä, leveys on 400 metriä. Järvi sijaitsee Päijänteeseen työntyvän Jämsänniemen länsiosassa. Rannat ovat metsäisiä, pohjoisrannalla on jonkin verran rakennuksia. Yläisen Liesjärven eteläpuolinen Loilonvuori kohoaa yli 200 metriä merenpinnan yläpuolelle. Järven etelärannalla on Liesvuori yli 200 metriä mpy. Myös Loikkomäki järven koillispuolella on ylänköä. Noin 300 metriä Yläisestä Liesjärvestä etelään sijaitsee kaksi alle hehtaarin laajuista Rimminjärveä noin 190 metriä mpy. Yläisen Liesjärven länsipuolella on Alainen Liesjärvi, jonka korkeustaso on noin 58 metriä Yläistä Liesjärveä alempana.

Yläinen Liesjärvi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan. Yläinen Liesjärvi on toiseksi laajin Nielevän alueen yhdestätoista yli hehtaarin laajuisesta järvestä ja se kuuluu alueensa pohjoisiin vakavesiin. Yläisen Liesjärven länsirannalta lähtee laskuoja länteen kohti Alaisen Liesjärven koillisrantaa.

Lähteet 

Jämsän järvet
Jämsänjoen alue
Ymär Abdrahim

Ymär Abdrahim (Ümär Abdrähim, ent. Abdrahimoff, tat. kirjakielellä Ğömär Ğabdräximov, ven. Умар Абдрахимов, Umar Abdrahimov; 24. maaliskuuta 1882 – 26. maaliskuuta 1975) oli Venäjällä syntynyt ja Suomeen muuttanut tataarikauppias, jolla oli menestyksekäs kangas- ja lyhyttavarakauppa Helsingissä.

Elämä 
Ymär Abdrahim muutti nuorena Suomeen Venäjän keisarikunnan Nižni Novgorodin kuvernementista. 

Abdrahimin kangas- ja lyhyttavarakauppa sijaitsi Helsingissä, Iso Roobertinkadulla. Abdrahimin sedällä oli jo ollut kauppatoimintaa Helsingin Narinkkatorilla sitä ennen. Siellä, nuori Abdrahim oppi ammattia. Oman liikkeensä hän avasi vuonna 1911. 

Abdrahim oli mukana perustamassa yhteisönsä seurakuntaa, Suomen Islam-seurakuntaa. 

Hieman myöhemmällä iällä, Abdrahimin mentyä naimisiin ja saatuaan Suomen kansalaisuuden, hän toi perheensä maahan. Osa hänen lapsistaan olivat syntyneet Venäjällä, osa syntyi Suomessa. Yksi heistä oli Osman Abdrahim, joka taisteli talvi- ja jatkosodassa. Toinen poika Hasan Abdrahim oli tunnettu urheilija 1930-luvun lopulla erityisesti luistelijana ja pyöräilijänä. Hasan kaatui Talvisodan lopulla 5. maaliskuuta 1940.

Ymär Abdrahim on haudattu Helsingin Islamilaiselle hautausmaalle.

Lähteet 

 Bedretdin, Kadriye: Tugan Tel: Kirjoituksia Suomen Tataareista. Suomen Itämainen Seura, 2011. ISBN 978-951-9380-78-0.

Viitteet

Aiheesta muualla
 Ymär Abdrahim - Digitaaliset aineistot- Kansalliskirjasto
 Ymär Abdrahim - Wikipedia Commons (kuvia)

Suomen tataarit
Suomalaiset kauppiaat
Vuonna 1882 syntyneet
Vuonna 1975 kuolleet
A. Blomqvist

A. Blomqvist (Miika Kristian Aleksander Blomqvist) (s. 7. tammikuuta 1995) on suomalainen säveltäjä ja pianisti. Hän on opiskellut pianon soittoa Jyväskylän Konservatoriossa. 

A. Blomqvistin musiikkia on kuunneltu suoratoistopalveluissa yli 2 miljoonaa kertaa. Hänen toinen singlensä "New Chapter" on lähellä singlekultaa 1 822 000 streamuksella.

Diskografia

Singlet

Lähteet 
 

Suomalaiset säveltäjät
Suomalaiset pianistit
Vuonna 1995 syntyneet
Elävät henkilöt
Keiomenat

Keiomenat (Dovyalis) on afrikkalainen kasvisuku, joka kuuluu pajukasvien heimoon. Suvussa on 19 lajia puita ja pensaita, joista eräät ovat vankkaokaisia. Kukat ovat yksineuvoisia. Hedelmät ovat mehevämaltoisia marjoja. Niitä voidaan käyttää ihmisravintona ja varsinkin eteläisestä Afrikasta kotoisin olevaa keltakeiomenaa, jonka hedelmät muistuttavat aprikoosia, on viljelty hedelmäpuuna.

Lajeja 
 keltakeiomena (Dovyalis caffra)
 punakeiomena (Dovyalis abyssinica)

Lähteet

Aiheesta muualla 
 Suomen Lajitietokeskus: Keiomenat – Dovyalis
 UniProt: Taxonomy - Dovyalis 
 The Plant List: Dovyalis 
 Global Biodiversity Information Facility (GBIF): Dovyalis
Ali Samaletdin

Ali Samaletdin (s. 31. tammikuuta 1930 Helsinki) on entinen jääkiekkoilija, etniseltä taustaltaan Suomen tataari. Samaletdin pelasi HIFK:n SM-sarjajoukkueessa kahdeksan ottelua kaudella 1950-1951 ja teki pelaamissaan otteluissa yhden maalin.

Lähteet

Suomen tataarit
Suomalaiset jääkiekkoilijat
Vuonna 1930 syntyneet
Mahdollisesti elävät henkilöt
Tottenham Hotspur FC Women

Tottenham Hotspur FC Women on englantilainen naisten jalkapalloseura, joka perustettiin vuonna 1985 nimellä Broxbourne Ladies. Kaudelle 1991–1992 se otti käyttöön nimen Tottenham Hotspur. Joukkue nousi pääsarjana toimivaan FA:n naisten superliigaan kaudeksi 2019–2020. Se sijoittui ensimmäisellä kaudellaan 12 joukkueen superliigassa seitsemänneksi. Toisella kaudellaan Tottenham oli kahdeksas ja kaudella 2021–2022 viides.

Joukkueen valmentajana toimi vuodesta 2007 Karen Hills, ja vuodesta 2011 hänen parinaan oli Juan Amoros. He saivat potkut marraskuussa 2020, ja uudeksi valmentajaksi nimitettiin Rehanne Skinner.

Edustusjoukkue 
Päivitetty 23. lokakuuta 2022

Lähteet 

Lontoon jalkapalloseurat
Äänitaso

Äänitaso (melun yhteydessä melutaso, myös äänentaso) on ihmisen kuuloaistimuksen tyyliin taajuuspainotettu äänenpainetaso. Äänitason suhteellinen yksikkö on desibeli (dB) ja absoluuttinen yksikkö Pascal (Pa). Äänitasoa mitataan äänitasomittarilla.

Äänitason mittauksessa käytetään painotussuodattimia, jotka muuttavat taajuusvastetta. Yleisesti käytetään A- ja B-suodattimia: A-suodattimella mitattu äänitaso on "A-äänitaso", C-suodattimella mitattua "C-äänitaso". Näin mittaustulokset vastaavat paremmin ihmiskorvan kuuloherkkyyttä. Melun mittauksessa painotettu tulos vastaa paremmin kuulovaurioriskiä.

Lähteet 

Akustiikka
Suureet
Pragya Prasun

Pragya Prasun on intialainen kansalaisaktivisti, joka ajaa happoiskujen uhrien oikeuksia. Hän joutui happoiskun uhriksi 23-vuotiaana vuonna 2006 melkein kaksi viikkoa naimisiinmenonsa jälkeen. Hyökkääjä oli häneen kiintynyt mies, joka pettyi hänen avioiduttuaan toisen miehen kanssa. Vuonna 2013 hän perusti kansalaisjärjestön, joka auttoi happoiskujen uhreja saamaan apua ja hoitoa. Hänelle myönnettiin Intian korkein naisten kunniamerkki Nari Shakti Puraskar vuonna 2019. Hänen perustamansa Atijeevan Foundation -järjestö on auttanut vuoteen 2020 mennessä noin 250 henkilöä.

Prasun oli junamatkalla Delhiin vuonna 2006, kun hänen kaukainen sukulaisensa, joka halusi avioitua hänen kanssaan heitti yöllä happoa hänen päällensä. Vaunuosastossa oli lääkäri, joka tunnisti että hyökkäyksessä oli käytetty happoa. Muut matkustajat auttoivat häntä kaatamalla vettä hänen päällensä 45-minuutin ajan kunnes hän pääsi sairaalaan. Hän oli vasta-avioitunut, minkä vuoksi hän tunsi häpeää ja ajatteli avioliittonsa tuhoutuvan happoiskun myötä. Hän yritti pitää aviomiehensä kaukana ja uskoi pilanneensa tämän elämän. Aviomies oli ymmärtäväisempi eikä jättänyt häntä, he saivat ensimmäisen tyttärensä vuonna 2009. Happoiskun seurauksena Prasunin kasvot vammautuivat, toinen silmä sokaistui ja vain yksi korva toimi. Iskun tekijä sai 4,5 vuotta vankeutta, mitä Prasun piti aivan liian vähäisenä kärsimyksiinsä nähden.

Atijeevan Foundation -järjestö, jonka Prasun perusti auttamaan happoiskujen uhreja, on tarjonnut ilmaisia leikkauksia, koulutustilaisuuksia ja ammattikoulutusta uhreille. Prasunin mukaan syynä sukupuolittuneeseen väkivaltaan on patriarkaalinen yhteiskunta. Hänen mukaansa Intia ei ole huomioinut happoiskujen uhrien oikeuksia riittävästi vaan uhreja auttavat ainoastaan muutamat järjestöt. Hän on kiitollinen Meghna Gulzarin ohjaamalle elokuvalle Chhapaak, jossa Deepika Padukone näytteli happoiskuselviytyjänä. Hänen mukaansa elokuva on lisännyt tietoisuutta ja ymmärrystä happoiskujen uhreja kohtaan.

Lähteet 

Intialaiset kansalaisaktivistit
Syntymävuosi puuttuu
Elävät henkilöt
Love Yourself: Her

Love Yourself: Her (tyyliteltynä Love Yourself 承 ’Her’) on eteläkorealaisen BTS-yhtyeen viides minialbumi. Albumin julkaisi Big Hit Entertainment 18. syyskuuta 2017. Albumi sisältää yhdeksän kappaletta, mukaan lukien nimikkosinglen ”Dna”.

Tausta 
Love Yourself: Her on ensimmäinen julkaisu, jonka BTS julkaisi uuden logon ja imagon myötä. Minialbumi julkaistiin yhdessä ”Dna” singlen kanssa. ”Dna” singlen musiikkivideo saavutti vuorokaudessa yli 21 miljoonaa katselukertaa, tehden siitä aikansa ensimmäinen k-pop-musiikkivideon, joka sai 24 tunnissa yli 20 miljoonaa katselukertaa.

Menestys 
Minialbumia ennakkotilattiin 1 051 546 kappaletta elokuun lopussa, joka teki siitä ennakkotilatuimman k-pop-albumin ikinä. Albumi sijoittui Gaonin albumilistan listaykköseksi, ”Dna” sijoittui Gaonin latauslistan toiseksi ja albumin loput kappaleet sijoittuivat listan 40 parhaan sisään. Albumi sijoittui Billboard 200 -listan seitsemänneksi ja Britannian albumilistan neljänneksitoista. Gaonin albumilistan mukaan Love Yourself: Her oli syyskuun 2017 myynein julkaisu, sillä se myi julkaisupäivänään yli 1,2 miljoonaa kappaletta. Kaiken kaikkiaan albumi oli myynyt huhtikuuhun 2020 mennessä 2,2 miljoona kappaletta.

Albumi voitti Golden Disc Awardsissa pääpalkinnon 11. tammikuuta 2018. Albumi sijoittui Japanin Oriconin albumilistalla toiseksi, mutta nousi viikon päästä listaykköseksi. Albumi pysyi Billboard 200 -listalla 44 viikkoa. Seventeen -lehti nimesi albumin yhdeksi parhaimmaksi albumiksi vuonna 2017.

Kappaleet

Lähteet 

Vuoden 2017 EP:t
BTS:n albumit
Marita Kramer

Marita Kramer (s. 25. lokakuuta 2001) on itävaltalainen mäkihyppääjä.

Mäkihypyn maailmancupissa Kramer kilpaili ensimmäisen kerran Hinzenbachissa helmikuussa 2017, sijoittuen 29:nneksi. Ensimmäistä kertaa kymmenen parhaan joukkoon hän pääsi Lillehammerissa joulukuussa 2019 oltuaan kymmenes. Ensimmäisen osakilpailunsa hän voitti Sapporossa tammikuussa 2020. Toisen palkintokorokesijoituksensa hän saavutti Oberstdorfissa helmikuussa 2020 oltuaan kolmas. Kaudella 2020–2021 Kramer voitti Ramsaussa joulukuussa 2020, kahdesti Titisee-Neustadtissa tammikuussa 2021 sekä maaliskuussa kauden neljä viimeistä kilpailua Nižni Tagilissa ja Tšaikovskissa. Hän voitti samalla Russia Tour Blue Birdin kokonaiskilpailun. Lisäksi hän sijoittui tammikuussa kolmanneksi Ljubnossa. Maailmancupin kokonaiskilpailussa hän oli kolmas. Marraskuussa 2021 hän voitti kauden avauskilpailun Nižni Tagilissa. Hän saavutti samalla kaudella Lillehammerissa kakkossijan ja voiton sekä voitti seuraavat kaksi kilpailua Klingenthalissa ja Ramsaun osakilpailun. Ljubnossa hän sijoittui toiseksi ja kolmanneksi. Willingenissä hän voitti, oli Hinzenbachissa toinen ja voitti Lillehammerissa. Hän voitti maailmancupin kokonaiskilpailun. Marraskuussa 2022 hän oli toinen Wisłassa.

Kramer kilpaili ensimmäisen kerran aikuisten arvokisoissa Oberstdorfin MM-kilpailuissa 2021, jossa hän sijoittui sekä normaalimäessä että suurmäessä neljänneksi. Joukkuemäessä hän voitti maailmanmestaruuden ja sekajoukkuemäessä hän saavutti pronssia. Hän joutui jäämään pois Pekingin olympialaisista koronavirustartunnan vuoksi.

Nuorten MM-kilpailuissa Kramer voitti Oberwiesenthalissa 2020 kultaa kaikissa kolmessa kilpailussa, eli normaalimäessä, joukkuemäessä ja sekajoukkuemäessä. Lisäksi hän saavutti pronssia Lahden 2019 joukkuemäessä.

Mäkihypyn Continental Cupissa Kramer on voittanut kaksi osakilpailua ja sijoittunut seitsemän kertaa kolmen parhaan joukkoon.

Lähteet 

Itävaltalaiset mäkihyppääjät
Vuonna 2001 syntyneet
Elävät henkilöt
Ali Saadetdin (jääkiekkoilija)

Ali Saadetdin (s. 19. huhtikuuta 1947 Tampere) on tataaritaustainen suomalainen jääkiekkoilija, joka pelasi neljä kautta SM-sarjaa Ilveksen joukkueessa vuosina 1966–1970. IT-miljonääri Ali Saadetdin on jääkiekkoilija Ali Saadetdinin veljenpoika. Alin veli Mönäyvär pelasi myös Ilveksessä.

Tilastot

Lähteet

Suomen tataarit
Suomalaiset jääkiekkoilijat
Vuonna 1947 syntyneet
Elävät henkilöt
Virpi Lehtonen

Virpi Lehtonen (s. 1969 Oulu) on suomalainen kuvataiteilija ja taidemaalari, joka asuu ja työskentelee Helsingissä. Hän on opiskellut Lapin taidekoulussa ja valmistunut Tampereen taiteen ja viestinnän oppilaitoksesta kuvataiteilijaksi. Lehtonen on opiskellut myös taidehistoriaa ja valmistunut filosofian maisteriksi Turun yliopistosta. Hän on pitänyt useita taidenäyttelyitä ja toiminut kuvataidealan luottamustoimissa.

Lähteet

Aiheesta muualla
Virpi Lehtonen taiteilijamatrikkelissa
Virpi Lehtosen wixsite-sivut

Suomalaiset taidemaalarit
Elävät henkilöt
Vuonna 1969 syntyneet
Day of the Dead (albumi)

Day of the Dead on yhdysvaltalaisen Hollywood Undeadin 31. maaliskuuta 2015 julkaistu neljäs studioalbumi.

Kappaleet

Deluxe painoksen bonusappaleet

iTunes bonusappale

Best Buy bonusappaleet
 
 

Hollywood Undeadin albumit
Vuoden 2015 albumit
Mohamed Bazoum

Mohamed Bazoum (s. 1. tammikuuta 1960) on nigeriläinen poliitikko, joka voitti maansa presidentinvaalit niiden toisella kierroksella vuonna 2021. Hänen virkakautensa alkoi 2. huhtikuuta 2021.  Hänen edeltäjänsä oli Mahamadou Issoufou. 

Ennen presidentinvaalikampanjaansa Bazoum on osallistunut Nigerin poliittiseen elämään kansanedustajana ja vuodesta 2016 alkaen sisäministerinä.Vaalikampanjassaan hän lupasi jatkaa uudistuksia, parantaa turvallisuutta ja vähentää maan etnisiä jakolinjoja.  

Vuoden 2021 Nigerin vaaleja pidetään esimerkkitapauksena siitä, miten valta vaihdetaan Sahelin alueella rauhanomaisesti. Vaalien tulos vahvistettiin 21. maaliskuuta 2021.

Lähteet

Aiheesta muualla 
 http://www.lemonde.fr/afrique/article/2021/02/24/niger-mohamed-bazoum-le-compagnon-de-route-devenu-president_6071005_3212.html
 http://www.aa.com.tr/en/africa/niger-bazoum-wins-presidential-election-runoff/2154680

Nigerin presidentit
Vuonna 1960 syntyneet
Elävät henkilöt
Karhusuon kirjasto

Karhusuon kirjasto on Espoon Karhusuon kaupunginosassa, Karhusuon koulun yhteydessä toimiva, kokoelmaltaan pienehkö yleinen kirjasto. Se on yksi Espoon kaupunginkirjaston toimipisteistä ja osa pääkaupunkiseudun Helmet-kirjastoverkkoa. 

Karhusuon kirjasto on perustettu vuonna 1988. Aiempi Karhusuon koulun rakennus purettiin sisäilmaongelmien vuoksi ja tilalle nousi uudisrakennus, joka rakennettiin useissa vaiheissa. Kirjasto muutti uudistiloihin elokuussa 2020. Karhusuon kirjasto toimi aiemmin koulun etupihalla sijainneessa erillisessä rakennuksessa.

Lähteet

Aiheesta muualla 
 Karhusuon koulun ja kirjaston sijainti kartalla (Espoon karttapalvelussa) (espoo.fi)
 Espoon kirjastot: Karhusuo (video, kuvattu aiemmassa toimipisteessä) (kirjastokaista.fi)

Karhusuo
Espoon kaupunginkirjasto
Espoon rakennukset ja rakennelmat
Halfdan Ragnarsson

Halfdan Ragnarsson (k. noin 877) oli viikinkipäällikkö, joka perusti Yorkiin Jorvikin kuningaskunnan 875 tai 876. Halfdan oli kertomusten mukaan Ragnar Lodbrokin poika.

Tanskalaisten viikinkien ”suuri pakana-armeija” hyökkäsi Itä-Angliaan vuonna 865. Armeijaa johtivat Halfdan sekä hänen veljensä Ivar Luuton ja Ubbe Ragnarsson. Halfdanin joukot miehittivät Tynen jokisuun vuonna 874 ja taistelivat Strathclydessa sekä piktien että brittien kanssa. Anglosaksien kronikan mukaan Halfdan jakoi vuonna 876  miehilleen Northumbriasta maa-alueita. Sen jälkeen hän ilmeisesti lähti Pohjois-Irlantiin suuntautuneille sotaretkille. Halfdan saattaa olla Ulsterin annaaleissa mainittu tanskalaiskuningas ”Albann”, joka annaalien mukaan sai surmansa Strangford Loughissa (Loch Cuan) vuonna 877. Toisten kertomusten mukaan Halfdan olisi pysytellyt Yorkissa vuoteen 883 saakka.

Lähteet 

Jorvikin kuninkaat
Viikingit
Syntymävuosi tuntematon
870-luvulla kuolleet
Virkakielto

Virkakielto on tiedotusvälineissä ja kirjallisuudessa käytetty termi, jolla tarkoitetaan julkisen virka-aseman kelpoisuusehtoja muuttavaa ja kansalaisten yhdenvertaisuutta rajoittavaa säädöstä tai velvoittavaa määräystä.

Länsi-Saksa 
Toisen maailmansodan jälkeisessä Länsi-Saksassa virkakieltotutkimusten ja rekisteröinnin kohteena oli yli kaksi ja puoli miljoonaa länsisaksalaista. Lisäksi 4000 heistä oli mustalla listalla eli he eivät saaneet koulutustaan vastaavaa työtä valtion, kuntien tai osavaltion viroissa. Virkakieltoa jyrkennettiin vuoden 1981 lopussa, jolloin korkein hallinto-oikeus teki ennakkopäätöksen, jonka mukaan jo virassa olevat kommunistit voitiin alistaa kuulusteluun ja erottaa virastaan. Kovimmalla kädellä kommunistien vastaista virkakieltoa sovellettiin Baijerin osavaltiossa.

Lähteet

Aiheesta muualla 
Kansan Uutiset 15.7.2019 Ukrainan presidentti suunnittelee virkakieltoa edeltäjänsä hallinnolle
Hallituksen esitys eduskunnalle laeiksi valtion virkamieslain 7 ja 8 c §:n ja turvallisuusselvityslain muuttamisesta sekä eräiksi niihin liittyviksi laeiksi HE 70/2017 vp
Turun Sanomat 8.6.2017 Lakiesitys: Kaksoiskansalaisille ei virkakieltoa, ulkomaansidonnaisuuksia selvitetään
Talouselämä 19.10.2013 Berlusconille kahden vuoden virkakielto
Iltalehti 12.11.2012 Ministeriä hankala laittaa ”virkakieltoon”

Yhteiskunta
Ison Omenan kirjasto

Ison Omenan kirjasto on Espoon Matinkylän kaupunginosassa, Matinkylän metroaseman yläpuolella, kauppakeskus Ison Omenan eteläpäädyn kolmannessa kerroksessa palveleva yleinen kirjasto. Vuonna 2018 se oli sijaintikerroksensa Palvelutorin päivittäisellä kävijämäärällä mitattuna Suomen vilkkain kirjasto, jossa kävi arkipäivisin keskimäärin 5 000 asiakasta.

Se on yksi Espoon kaupunginkirjaston toimipisteistä ja osa pääkaupunkiseudun Helmet-kirjastoverkkoa.

Lähteet

Aiheesta muualla 
 Ison Omenan kirjaston sijainti kartalla (Espoon karttapalvelussa) (espoo.fi)
 Sijainti Isossa-Omenassa (isoomena.fi)

Matinkylä
Espoon kaupunginkirjasto
Espoon rakennukset ja rakennelmat
Joonatan Jürgenson

Joonatan Jürgenson (s. 24. lokakuuta 1991) on virolainen pianisti.

Jürgenson opiskeli varhain Tarton Heino Eller -musiikkikoulussa Kadri Leivategijan johdolla. Hän valmistui maisterin arvolla Viron musiikki- ja teatteriakatemiasta vuonna 2016 saatuaan opetusta Ivari Iljalta. Hän oli vuonna 2014 vaihto-opiskelijana Guildhall School of Music and Dramassa Lontoossa opettajanaan Ronan O'Hora. Jürgenson myös osallistui Jevgeni Mihailovin, Fali Pavrin, Vanessa Latarchen, Arbo Valdman, Aaron Shorrin, Teppo Koiviston ja muiden pitämille mestarikursseille. Hän on saavuttanut menestystä useissa pianokilpailuissa.

Jürgenson teki debyyttinsä Estonia-konserttisalissa vuonna 2004 esittämällä Joseph Haydnin musiikkia Toomas Vavilovin johtaman Pärnun kaupunginorkesterin kanssa. Sittemmin hän on esiintynyt myös sellaisten kapellimestareiden kuin Paul Mägin, Lilyan Kaivin ja Edoardo Narbonan johdolla. Vuonna 2013 hän teki yhteistyötä säveltäjä Eric Whitacren kanssa tämän Virossa pitämän konsertin yhteydessä. Viron lisäksi Jürgenson on esiintynyt Isossa-Britanniassa, Italiassa, Latviassa, Liettuassa, Puolassa, Espanjassa, Portugalissa, Armeniassa ja Yhdysvalloissa. Kamarimusiikkia hän on tulkinnut muun muassa viulisti Mari-Liis Urbin ja sellisti Kristian Plinkin kanssa muodostamansa pianotrion kanssa.

Jürgensonin ensimmäinen sooloalbumi julkaistiin maaliskuussa 2020. Se sisältää Robert Schumannin ja Pjotr Tšaikovskin ohjelmistoa.

Lähteet 

Virolaiset pianistit
Vuonna 1991 syntyneet
Elävät henkilöt
Erja Yläjärvi

Erja Yläjärvi (s. 1977 Kuopio) on suomalainen toimittaja, joka työskentelee Hufvudstadsbladetin päätoimittajana.

Ura 
Yläjärvi valmistui yhteiskuntatieteiden maisteriksi Tampereen yliopistosta. Hän on työskennellyt STT:n uutispäällikkönä 2009–2011, Kouvolan Sanomien päätoimittajana 2011–2013, Helsingin Sanomien toimituspäällikkö 2013–2018 ja Iltalehden päätoimittajana 2018–2021. Vuonna 2021 Yläjärvi aloitti Hufvudstadsbladetin päätoimittajana.

Yksityiselämä 
Yläjärven isä oli ministeri Toivo Yläjärvi.

Lähteet

Aiheesta muualla 
 ”On hirveän helppo perustella yhteiskunnallisella merkityksellä jotain, joka on vain tylsää” – kysyimme Erja Yläjärveltä, voiko journalismia myydä kuin makkaraa Suomen Lehdistö 25.3.2021

Suomalaiset päätoimittajat
Vuonna 1977 syntyneet
Elävät henkilöt
Five (Hollywood Undead)

Five on yhdysvaltalaisen Hollywood Undeadin 27. lokakuuta 2017 julkaistu viides studioalbumi.

Kappaleet
 
 
 
 
 
 
 
 
 
 
 
 
 
 

Hollywood Undeadin albumit
Vuoden 2017 albumit
Hanna Gullichsen

Hanna Gullichsen (o.s. Heikkinen, s. 1979) on suomalainen kokki ja ruokakirjailija.

Gullichsen on naimisissa Joonas Laurilan kanssa ja heillä on kolme lasta. Gullichsenin entinen puoliso on hänen vuonna 2003 tapaamansa ravintoloitsija Alexander Gullichsen. Pariskunnan ilmoitettiin muuttaneen erilleen keväällä 2014. Tuolloin pariskunnalla oli yhteinen kuusivuotias poika. Avokadopastareseptin luomisesta tunnetuksi tulleella pariskunnalla oli aikoinaan yhteinen televisio-ohjelma Meidän safkaa AVA-kanavalla.

Gullichsenin oli alun perin tarkoitus olla kokoomuksen ehdokkaana kevään 2021 kuntavaaleissa Helsingissä, mutta hän ilmoitti 27. helmikuuta 2021 luopuvansa ehdokkuudesta. Hän perusteli ratkaisuaan kokoomuksen riveistä esitetyillä lausunnoilla, jotka hän koki puolueen arvojen vastaisiksi.

Teokset 
 Safkaa – Parempaa arkiruokaa (Alexander Gullichsenin kanssa, 2012, Otava)
 Safkaa (Alexander Gullichsenin kanssa, 2013, Otava; uudistettu laitos)
 Kokin kotiruokaa (2020, Otava)
 Kylmä nakki (Elina Ylitervon kanssa, 2021, Otava)

Lähteet

Aiheesta muualla 
 HANNA G – blogi

Suomalaiset kokit
Suomalaiset tietokirjailijat
Keittokirjailijat
Vuonna 1979 syntyneet
Elävät henkilöt
Karoliina Tuominen

Karoliina Tuominen (s. 29. heinäkuuta 1994) on suomalainen radiojuontaja ja tubettaja. Tuominen on valmistunut ensihoitajaksi. Hän on kotoisin Savonlinnasta.

Tuominen on tullut tunnetuksi sosiaalisessa mediassa julkaisemistaan huumorivideoista ja julkkisten kuvien parodioinnista. Tuomisella on Instagramissa tällä hetkellä yli 90 000 seuraajaa (huhtikuu 2022).

Hän toimii juontajana Loopin Aamussa yhdessä Jussi Ridanpään kanssa. Tuominen ilmoitti kesäkuussa 2021 aloittavansa Radio Suomipopin iltajuontajana. Marraskuun 2021 lopussa hän aloitti HitMix-radiokanavan aamuohjelman "HitMixin Heräämö" juontamisen juontajakollegansa Jussi Ridanpään kanssa.

Tuominen oli mukana Selviytyjät Suomi -ohjelman viidennellä kaudella. Ohjelma kuvattiin kesällä 2020 koronarajoitusten takia Haaparannan saaristossa. Hän oli toisen kerran samassa ohjelmassa sen seitsemännellä tuotantokaudella Malesiassa. Tuominen juontaa yhdessä kilpakumppaninsa Niko Saarisen kanssa Suplassa julkaistavaa Selviytyjät-podcastia, jossa he kertaavat Selviytyjät Suomi -ohjelman tapahtuvia ja kertovat asioita kulissien takaa.

Lähteet

Suomalaiset radiotoimittajat
Suomalaiset tubettajat
Vuonna 1994 syntyneet
Elävät henkilöt
Ruuhijärvi (Jämsä)

Ruuhijärvi on Jämsän kaakkoisosassa sijaitseva viidentoista hehtaarin laajuinen järvi. Etäisyys Jämsän keskustasta on kolmetoista kilometriä kaakkoon ja Tampereelta 92 kilometriä itäkoilliseen.

Maantiede 
Metsämaa ja viljelysaukeat vaihtelevat Ruuhijärven rannoilla, järven keskellä on saari. Järvi sijaitsee Päijänteeseen työntyvän Jämsänniemen kaakkoisosassa. Järven pohjoispuolella sijaitseva Ruuhivuori kohoaa 160 metriä merenpinnan yläpuolelle. Ympäristössä on lukuisia järviä: Vähä Ruuhijärvi koillisessa, Kaitajärvi etelässä ja Pirttijärvi lounaassa. Idässä on Päijänteen lähialueeseen kuuluva Sanasjärvi.

Ruuhijärvi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan. Ruuhijärvi on kolmanneksi laajin Nielevän alueen yhdestätoista yli hehtaarin laajuisesta järvestä, ja se kuuluu valuma-alueen eteläisiin vakavesiin. Ruuhijärveen saapuu laskuoja etelästä ja siitä lähtee laskuoja länteen. Vähä Ruuhijärvi laskee Ruuhijärveen.

Lähteet 

Jämsän järvet
Jämsänjoen alue